Sajarah badiamnya suku Banjar di Kalimantan bagian timur wayah uturitas Karajaan Banjar jua dinyatakan ulih tim panaliti matan Departemen Pendidikan wan Kebudayaan RI (1976): “Badiamnya suku Banjar di dairah ini pas panimbayannya ialah rahatan karajaan Kutai Kartanagara tunduk di bawah kakuasaan Karajaan Banjar.” Inilah nang manyababakan tabantuknya bahasa Banjar sabagai bahasa nang paling banyak diucapakan masyarakat Samarinda di kamudian hari, walaupun sudah ada macam-macam suku nang datang, nangkaya Bugis duwa Jawa.